### | | | | --- | --- | | | | | --- | | **Teknik- og Miljøudvalget** 6. december 2018 Sagsnr. 710-2016-14953 Dok.nr. 710-2018-406986 Catrine Jakobsen | | 87.                 Anlægsbevilling til realisering af program for områdefornyelse af Dommerparken, Hammel - Åbent

###

|  |  |
| --- | --- |
| Tidl. politisk behandling | BY, 15.12.15, pkt. 176, BY, 24.04.17, pkt. 61, BY, 27.02.18, pkt. 29 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til anlægsbevilling til færdiggørelse af etape 0 og 1, samt
igangsætning af etape 2 i [adresse] i Hammel.

Formålet med bevillingen er at fortsætte
omdannelsen af det tidligere erhvervsområde til et boligegnet byområde samt at
klargøre området til det igangværende plejecenterbyggeri og salg af byggegrunde
til private boligbyggerier.

Byrådet godkendte 24. juni 2014
”Program for områdefornyelse af den centrale del af Hammel” og ”Masterplan for
byomdannelsesområdet i Hammel”. Byomdannelsesområdet er efterfølgende blevet
navngivet ’Dommerparken’. Den fysiske gennemførelse af
områdefornyelsesprojektet løber i fem år fra primo august 2014 til ultimo juni
2019.

Realiseringen af masterplanen for
Dommerparken er opdelt i seks etaper. De tre første etaper (0A, 0B og [adresse]) herefter
samlet kaldet etape 0, klargør byomdannelsesområdet med etablering af udvalgte
grønne anlæg og rekreative forbindelser gennem området. Midlerne til
realisering af etape 0 er frigivet og disponeret.

Etape 1 omfatter klargøring af
området omkring det nye plejecenter og byggefelterne mellem Anbækvej og
plejecenterbyggeriet. Der var afsat midler til dette i budgetårene 2017-2018.

Etape 2 omfatter klargøring af
området mellem plejecentrets parkeringsplads og [adresse], herunder med
nedrivning og oprensning af grundene på [adresse], 5 og 7 samt anlæg af veje
og stier. Der er afsat rådighedsbeløb til realisering af etape 2 i budgetårene
2019-2020.

Teknik og Kultur søger om en samlet
anlægsbevilling til afholdelse af bruttoudgifter på 10,6 mio. kr. og bruttoindtægter på 1,0 mio. kr. til den
videre klargøring og udvikling af Dommerparken i Hammel. Etapeopdelingen
fremgår af vedlagte kort.

**VURDERING**

Tidsplanen for realisering af masterplanen
for Dommerparken er koordineret med tidsplanen for opførelse af plejecenteret,
der er under opførelse centralt i området. Vivian Jessen og færdiggørelse
af etape 0 og 1 forventes afsluttet medio 2019.

Status for arbejdet er, at der er
gennemført nedrivning af ejendommene [adresse],
Anbækvej 20 samt [adresse] samt gennemført den nødvendige oprensning af
jordforurening på disse adresser. Anlægsarbejderne i etape 0 og 1 har været
udbudt og er igangsat. Der nedlægges aktuelt forsyningsledninger i området samt
etableres bærelag for veje og stier. I takt med, at der frigraves jord i
området etableres diget i bufferzonen i Dommerparkens vestlige kant.

Realiseringen
af etape 2 er muliggjort gennem vedtagelse af lokalplan nr. 368, der udstikker
de overordnede rammer for områdets indretning, anvendelse og udformning.

Etape 2 forventes igangsat i 2019
og vil indledningsvis omfatte etablering af en direkte vejforbindelse fra
plejecentret til [adresse], nedrivning af bygningerne på Tagdækkervej 3, 5 og
7 samt oprensning af forurening på de tre adresser. Etableringen af
vejstrækningen mellem plejecentret og [adresse] er udbudt som option i
forbindelse med anlægsarbejderne for etape 0 og 1, og vil kunne igangsættes med
kort varsel.

**ØKONOMI**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| I Budget 2019 er der afsat et rådighedsbeløb på 10,6 mio. kr. til ”Nedrivning og forbedrende arbejder i Dommerparken i Hammel” samt et rådighedsbeløb til indtægter vedrørende statsrefusion på 1 mio. kr.    Teknik og Kultur foreslår, at der gives en anlægsbevilling til afholdelse af bruttoudgifter på 10,6 mio. kr. og bruttoindtægter på 1,0 mio. kr. til klargøring og udvikling af Dommerparken i Hammel.      Beløbene vil blive anvendt som angivet nedenfor.   |  |  | | --- | --- | | **Projekt** | **Kr.** | | Færdiggørelse af etape 0 og 1.  Resterende anlægsarbejder (klargøring af forsyningsledninger, samt delvis etablering af veje, stier og grønne områder) | 4.000.000 | | Igangsætning af etape 2.  Resterende anlægsarbejder, nedrivninger, oprensning (klargøring af forsyningsledninger, samt delvis etablering af veje, stier og grønne områder) | 6.600.000 | | Statsrefusion | -1.000.000 | | **Samlede udgifter** | **9.600.000** | |  |  | |  |  | |

Der er i de fire tidligere
budgetår fra 2015-2018 afsat i alt 23,1 mio. kr. til klargøring og udvikling af
området, hvoraf de tre mio. kr. udgøres af statslig refusion til
områdefornyelsen. Samtlige midler er forbrugt eller disponeret til realisering
af de formål, de er givet til.

I overslagsåret 2020 er afsat 3 mio. kr. til færdiggørelse
af etape 2 samt 8,5 mio. kr. i 2022 afsat til udførelse af den afsluttende etape
3.

**INDDRAGELSE**

Der har i forbindelse med
masterplanen og lokalplanens udarbejdelse og politiske vedtagelse været
borgerinddragelse i form af høringsperioder, borgermøder, individuelle møder
med lodsejere samt borgerarrangementer i området.

**INDSTILLING**

Direktøren for Teknik og Kultur indstiller
til Byrådet:

1. At der
   godkendes en anlægsbevilling til udgifter på 10,6 mio. kr. til færdiggørelse
   af etape 0, 1 og igangsætning af etape 2, samt en indtægtsbevilling på 1,0
   mio. kr.
2. At udgifter og
   indtægter finansieres af de afsatte rådighedsbeløb i 2019.

**BESLUTNING**

**Bilag**

|  |  |
| --- | --- |
| Kort over etape 0, 1 og 2 i [adresse]